Sinisha Sanichanin. Siniša Saničanin (; 1995-yil 24-aprelda tugʻilgan) — bosniyalik professional futbolchi, Serbiya Superligasining Partizan klubi hamda Bosniya va Gersegovina terma jamoasida markaziy himoyachi sifatida oʻynaydi. Saničanin professional faoliyatini Rudar Prijedorda boshlagan, 2015-yilda Borac Banja Lukaga qoʻshilgan. Keyingi yili Mladost Lučaniga oʻtdi. Bir yil oʻtgach, Saničanin Vojvodina bilan shartnoma imzoladi. 2021-yilda „Partizan“ga oʻtdi. Bosniya va Gersegovina terma jamoasining sobiq yoshlar terma jamoasi aʼzosi Saničanin 2020-yilda xalqaro miqyosdagi debyutini oʻtkazdi va shundan beri 19 oʻyinda maydonga tushdi. Klublardagi faoliyati. Ilk faoliyati. Saničanin Rudar Prijedor klubining yoshlar tarkibiga oʻynagan. 2013-yilning 14-sentyabrida 18 yoshida Olimpikga qarshi professional debyutini o‘tkazgan. 2014-yil 8-noyabrda Proleter Teslić darvozasiga birinchi professional golini urdi. 2015-yilning yozida Saničanin Borac Banja Lukaga oʻtdi. 2016-yilning yanvarida Serbiyaning FK Mladost Lučani jamoasi bilan shartnoma imzoladi. 2017-yil avgust oyida Vojvodinaga oʻtdi. Partizan. 2021-yil iyun oyida Saničanin 3 yillik shartnoma asosida Partizanga oʻtdi. Jamoadagi rasmiy debyutini 17-iyul kuni Proleter Novi Sadga qarshi oʻtkazdi. 26-avgust kuni „Partizan“ safidagi ilk golini UEFA Yevropa konferensiya ligasi pley-off bosqichida Santa Claraga kiritdi. Oʻn toʻrt oy oʻtgach, TSC Bačka Topolaga qarshi oʻyinda birinchi ligadagi golini kiritdi. Xalqaro faoliyati. Saničanin Bosniya va Gersegovinanining turli yosh terma jamosini himoya qilgan. 2020-yil mart oyida Shimoliy Irlandiyaga qarshi UEFA Yevro-2020 saralash pley-offiga birinchi chaqiruv oldi, ammo, maydonga tushmadi. 4-sentyabrda 2020—2021-yilgi UEFA Millatlar ligasi Italiyaga qarshi oʻyinda debyut qildi. Shaxsiy hayoti. Saničanin 2021-yil yanvar oyida sevgilisi Teodoraga uylandi. Yutuqlari. Rudar Prijedor Vojvodina